อาร์ตูโร กัตติ

อาร์ตูโร กัตติ () อดีตนักมวยสากลอาชีพชาวแคนาดาเชื้อสายอิตาเลียน เจ้าของฉายา "ธันเดอร์" (สายฟ้า)

 ประวัติ 
เกิดเมื่อวันที่ 15 เมษายน ค.ศ. 1972 ที่เมืองคาสสิโน ในแคว้นลัตซีโย ประเทศอิตาลี ชกมวยครั้งแรกในแบบสมัครเล่นเมื่อปี ค.ศ. 1991 ขณะที่มีอายุได้ 19 ปี จากนั้นได้ติดทีมชาติแคนาดาในการแข่งขันกีฬาโอลิมปิกที่เมืองบาร์เซโลนา ประเทศสเปน เมื่อปี ค.ศ. 1992

จากนั้นกัตติได้ขึ้นชกมวยสากลแบบอาชีพทันทีหลังจบการแข่งขันครั้งนั้น  ด้วยการเอาชนะน็อกคู่แข่งขันเมื่อยกที่ 3 ในปี ค.ศ. 1995 ได้ตำแหน่งแชมป์โลกครั้งแรกของสหพันธ์มวยนานาชาติ (IBF)ในรุ่นจูเนียร์ไลท์เวท ด้วยการเอาชนะคะแนน เทรซี แฮร์ริส แพตเตอร์สัน นักมวยชาวอเมริกัน ผู้เป็นบุตรบุญธรรมของ ฟลอยด์ แพตเตอร์สัน อดีตแชมป์โลกรุ่นเฮฟวี่เวทชื่อดัง

จากนั้นในปี ค.ศ. 1998 ได้เลื่อนรุ่นขึ้นมาชกในรุ่นไลท์เวท และในปี ค.ศ. 2001 ได้เลื่อนขึ้นมาชกถึงในรุ่นเวลเตอร์เวท โดยพบกับ ออสการ์ เดอ ลา โฮยา นักมวยระดับซูเปอร์สตาร์ แต่เป็นฝ่ายแพ้น็อกไปในยกที่ 5

จากนั้นในปี ค.ศ. 2004 กัตติได้ลดลงไปชกในรุ่นซูเปอร์ไลท์เวทแทน และสามารถคว้าแชมป์โลกของสภามวยโลก (WBC) มาได้ เมื่อเอาชนะคะแนน 12 ยก จันลูกา บรันโก นักมวยชาวอิตาเลียนไปได้ แต่ป้องกันตำแหน่งเอาไว้ได้แค่ 2 ครั้งเท่านั้น ก็เป็นฝ่ายแพ้อาร์ทีดีไปในยกที่ 6 ต่อ ฟลอยด์ เมย์เวทเธอร์ จูเนียร์ ไปในปี ค.ศ. 2005

ต่อมาในปี ค.ศ. 2006 ได้เลื่อนขึ้นไปชกในรุ่นเวลเตอร์เวทอีกครั้ง และสามารถคว้าแชมป์โลกของสถาบันสมาคมมวยนานาชาติ (IBA) ซึ่งเป็นสถาบันขนาดเล็กมาได้ ด้วยการเอาชนะน็อกในยกที่ 11 ต่อ โทมัส เดมการ์ด นักมวยชาวเดนมาร์ก  จากนั้นก็ได้ชกรวมแชมป์โลกในรุ่นนี้กับแชมป์โลกของสภามวยโลก (WBC) กับ การ์โลส บัลโดมิอาร์ นักมวยชาวอาร์เจนตินา แต่เป็นฝ่ายแพ้ทีเคโอไปในยกที่ 9 ในปีเดียวกัน และจากนั้นกัตติก็ขึ้นชกอีกหนึ่งครั้งและเป็นฝ่ายแพ้ทีเคโอไปอีกในยกที่ 7 

ในปี ค.ศ. 2008 จึงประกาศแขวนนวมอย่างเป็นทางการ

อาร์ตูโร กัตติ  เป็นนักมวยที่ชกในแบบไฟเตอร์ คือ เดินหน้าชกแบบไม่มีถอยหลัง นับเป็นนักมวยที่ลงทุนสูงในการชกแต่ละครั้ง โดยเอาตัวเข้าแลกหมัดยอมเจ็บตัว ผลการชกจึงมักออกมาเป็นฝ่ายแพ้หรือไม่ก็ชนะน็อกกันเด็ดขาดไปเลย แม้จะเป็นนักมวยรูปร่างเล็ก แต่เป็นนักมวยที่มีพลังหมัดหนัก รวดเร็ว และทรหดอดทนรวบเมียอดีตแชมป์มวยโลก ส่อพิรุธฆ่าสามี

ในระหว่างที่ชกมวยอยู่นั้น กัตตินับได้ว่าเป็นนักมวยที่มีชื่อเสียงคนหนึ่ง เคยปะทะกับนักมวยชื่อดังร่วมรุ่นและสมัยเดียวกันจำนวนมาก ทั้ง ออสการ์ เดอ ลา โฮยา, ฟลอยด์ เมย์เวทเธอร์ จูเนียร์, แองเจิล มันเฟรดี, เจสซี เจมส์ เลฮา, มิคกี วอร์ด, เทอร์รอน มิลเลทท์, อีวาน โรบินสัน เป็นต้น

ชีวิตส่วนตัว มีภรรยาชื่อ อแมนดา โรดริเกซ ทั้งคู่มีบุตรชายด้วยกันทั้งหมด 1 คน ซึ่งครอบครัวของกัตติยังได้สนิทสนมกับ อาเซลีนู เฟรย์ตัส อดีตยอดนักมวยชื่อดังชาวบราซิลอีกด้วย อาร์ตูโล กัตติ จากไทยรัฐสถิติการชก รวบเมียอดีตแชมป์มวยโลก ส่อพิรุธฆ่าสามี

อาร์ตูโร กัตติ เสียชีวิตเมื่อวันที่ 11 กรกฎาคม ค.ศ. 2009 ที่ประเทศบราซิล ในโรงแรมที่พักอย่างมีปริศนา โดยใช้สายกระเป๋าหนังของอแมนดา ภรรยา รัดคอตัวเอง ขณะที่ อแมนดาเป็นผู้ไปพบศพ ซึ่งในตอนแรกรูปการณ์ว่าเป็นการฆ่าตัวตาย แต่ต่อมาเจ้าหน้าที่ตำรวจพบหลักฐานใหม่ และเชื่อว่าอแมนดาอาจมีส่วนรู้เห็นหรือเป็นผู้ลงมือฆาตกรรมผู้เป็นสามีเสียเอง โดยเหตุจูงใจน่าจะมาจากการที่เธอจะได้รับมรดกและค่าเลี้ยงดูตามธรรมเนียมจำนวนหนึ่งตามกฎหมายแชมป์โลก "อาร์ตูโร กัตติ" จะไม่ตายฟรี..@ มีคลิป@ เมียสาว*อาร์ตูโร่ กัตติ*บริสุทธิ์ แถมโชคดีได้เงินล้าน..* มีคลิป *ตำรวจสงสัยเมียพัวพันการตายของอดีตแชมป์มวยโลก จากผู้จัดการออนไลน์

 เกียรติประวัติ 
 แชมป์ USBA รุ่นจูเนียร์ไลท์เวท
 ชิง , 28 มิถุนายน​ 1994 ชนะทีเคโอ​ พีท แทเลียเฟอร์โร ()​ ยก 1 ที่ มีโดแลนด์เอ็กซ์โพสิชันเซนเตอร์ ซีคอว์ซัส รัฐนิวเจอร์ซีย์ สหรัฐ
 ป้องกันครั้งที่ 1 , 16 สิงหาคม​ 1994 ชนะทีเคโอ​ ริชาร์ด ซาลาซาร์ ()​ ยก 10 ที่ เดอะบลูฮอไรซอน ฟิลาเดลเฟีย รัฐเพนซิลเวเนีย สหรัฐ
 ป้องกันครั้งที่ 2 , 22 พฤศจิกายน​ 1994 ชนะคะแนน โฆเซ ซานาบริอา ()​ ที่ มีโดแลนด์เอ็กซ์โพสิชันเซนเตอร์ ซีคอว์ซัส รัฐนิวเจอร์ซีย์ สหรัฐ
 แชมป์โลก IBF รุ่นจูเนียร์ไลท์เวท
 ชิง , 15 ธันวาคม​ 1995 ชนะคะแนน​ เทรซี แฮร์ริส แพทเทอร์สัน ()​ ที่ เมดิสันสแควร์การ์เดน​ นครนิวยอร์ก รัฐนิวยอร์ก​ สหรัฐ
 ป้องกันครั้งที่ 1 , 23 มีนาคม​ 1996 ชนะน็อก​ วิลสัน โรดริเกซ () ยก 6​ ที่ เมดิสันสแควร์การ์เดน นครนิวยอร์ก​ รัฐนิวยอร์ก สหรัฐ
 ป้องกันครั้งที่ 2 , 22 กุมภาพันธ์​ 1997 ชนะคะแนน เทรซี แฮร์ริส แพทเทอร์สัน ()​ ที่ บอร์ดวอล์กฮอล แอตแลนติกซิตี รัฐนิวเจอร์ซีย์ สหรัฐ
 ป้องกันครั้งที่ 3 , 4 ตุลาคม​ 1997 ชนะทีเคโอ​ กาบริเอล รูเอลัส ()​ ยก 5 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 แชมป์โลก WBC รุ่นซูเปอร์ไลท์เวท
 ชิง , 24 มกราคม 2004 ชนะคะแนน จันลูกา บรังโก ()​ ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 ป้องกันครั้งที่ 1 , 24 กรกฎาคม​ 2004 ชนะน็อก ลีอูนาร์ด โดโรฟเต   ()​ ยก 2 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 ป้องกันครั้งที่ 2 , 29 มกราคม​ 2005 ชนะน็อก เจสซี เจมส์ ไลเจ   () ยก 5​ ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 เสียแชมป์ , 25 มิถุนายน​ 2005 แพ้อาร์ทีดี ฟลอยด์ เมย์เวทเธอร์ จูเนียร์  ()​ ยก 6 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 แชมป์โลก IBA รุ่นเวลเตอร์เวท
 ชิง , 28 มกราคม​ 2006 ชนะทีเคโอ​ โทมัส แดนการ์ด ()​ ยก 11 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 เสียแชมป์ , 22 กรกฎาคม​ 2006 แพ้ทีเคโอ การ์โลส บัลโดมิอาร์ () ยก 9​ ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC และเดอะริง รุ่นเวลเตอร์เวท , 22 กรกฎาคม​ 2006 แพ้ทีเคโอ การ์โลส บัลโดมิอาร์ ()​ ยก 9 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ

อ้างอิง

หมวดหมู่:นักมวยสากลชาวแคนาดา
หมวดหมู่:แชมป์โลก IBF
หมวดหมู่:แชมป์โลก WBC
หมวดหมู่:ชาวแคนาดาเชื้อสายอิตาลี